IMVO ZABANTSUNDU (NATIVE OPINION).

3

Lenteto siyikupa kwelase Bayi eliyi *Telegraph :—*Umdlalo webola wokusula Pakati kwebuto la Mangesi ase Cradockstown nabamnyama ubeko ngo Mgqibelo odlulileyo (21 Feb.) ayawoyisa kwakona amabandla antsundu. Amaxosa afumene lamanani 71,—69, abenze amanani amakulu ngo Swaartbooy 13, 19; Makwe- na 35; April 14, u-Martin 13. Ibandla la- se Cradockstown lenze 45 lilonke, u-G. Carpenter ubepambili kwakona wenza 21; Robertson no F. Carpenter 4 emnye ; o D. no G. Devenish benze 2 emnye. Bayanconywa abantsundu kuba u-Mayo inzutela ekubeteni ibola ikutshwe ngu Moses Foley yenze 1.”

Heke ! ma-Africa, Tyapile!

Kwinteto yobuciko ayenze e-Edinburgh kwelama Skotshi, ngo 3 February, lenjenje ukuteta ngolaulo lwama Ngesi itshawe abati ngu Right Hon. G. J. Goschen, elalike lilelinye lamapakati e- Nkosazana onganyelwe ngu Mr. Glad­stone ngenxa engapambili. Njengokuba lenteto ingentlanga ezintsundu ezipetwe phesheya singa abantu bakowetu bangawaqwalasela amazwi ka Mr. Goschen. Ute Woze ube ngumhla omdaka mhla ulaulo lwama Ngesi lubuya ngomva kulendawo lukuyo ngendlela yokupela kwempatwano entle, nenkululeko, nokulungiselelwa kwentlanga ezingena mandla ezipantsi kolaulo lwetu Mangesi, mhla kanjako sipelileyo isidima selilizwe letu kwinkudla zentlanga ezinkulu zase Yuropu Olulaulo lwetu aluqayisi ngamandla kupela. Apo ulaulo lwelizwe letu lukona masikumbule ukuba luteta inkululeko kuye wonke. Masikumbule ukuba pakati kwezizwe zase Yuropu olwetu ulaulo lumele imfanelo zabo bonke. Siyazi ukuba kolwetu ulaulo intlanga ekutiwa zipantsi, zezipetweyo zinoku- zezipetweyo zinokukangela ngetemba, nolindelo lwento ezintle. Lolona laulo ekubalwe pezu kwalo amagama anyunyulu nawokukanya la—"Imfanelo ne nceba komhlope nako mnyama.”

Lenteto siyilandelisayo, yenziwe ngu Bishop wase Rini ngokumayelana nabantu abantsundu :—“ Kuya kuba ngomsebenzi ongcwalisekileyo nopakamileyo, akusayi kuba ngayimbi indlela, eyakuti ingxingwakazi enkulu eyahlula ubom nolangazelelo lontsundu, imahlula kumasiko nezimvo zozalwana lwake olungafundisiweyo ziditywe, nayakuti ngawo noli Qaba enzelwe umtantato wokuba ade ngawo

aze afikelele abe sigangeni sinye nommelwane  
wake ongum-krestu.” Esiqubela nangapezulu koko, ke tina siti kukwa ngalomtantato ayakuti ontsundu ongafundisweyo awelele neno ukuba abe sigangeni sinye nentlanga ezimhlope zelilizwe. MASITEMBE okokuba lendawo yenziwe likomkulu elintsundu empakatini weli  
lakowetu ngoumayelana neziselo ezitshisayo

iyakude ibangele novena ubeyingqolana ukukolwa kukunyaniseka abayitiye ngako intengiso yotywala kwelilizwe ’abantsundu, ukuba ade naye akolwe. kwingxelo enikwa ngohambo luka Dr. A. Schulz empakatini wayo i-Africa le sifunda oku :“Yonke into enemitombo, nokokuba yeyalupina uhlobo, ayivunyelwe kweso sizwe sake, akwenziwa nomqomboti umntu omhlope ongumrwebi ofunyewe etengisa utywalwa udliwa nekulu leponti, ongowesizwe sake ofunyenwe epeke  
utywala uyagxotwa. Bonke kususela kwinkosi ngokwayo ngamaqwela.” Xa ateta ngomlauli welilizwe u-Dr. Schulz ude "atete azonde.” U-Kama (Kuba lilo elo kambe igama lalonkosi)

ngumfo, ngokutsho kuka Dr. Schulz, "okufanelwa kuba ngumpati wabantu kungummangaliso, ngumfo onesitozela, onobubele nolincoko, ngapezu kwako konke, ozolileyo, onezwi, enamandla. Indlela akuhlangabeza ngayo, akubulise, akupe isihlalo akwamnkele ngokukubuka, ayinakuba hlazo nakweyona ncekenceke ye Ngesi.” Obubom balendodanabungedluli kuyapi kwinto abangaba yiyo abantsundu belilizwe xa ngaba intengiso yotywala nezinye iziselo ezinxilisayo ide yatintelwa kanye kwabantsundu; kuba sinokuqiniseka okokuba inkosi yoluhlobo luxelwayo, abantu bayo mababe ngabantu abazolileyo.

I-Jaji e-Qonce.

Ngokommiselo Umgwebi ongu Sir Dirk Barry, Inkulu ye Jaji ezibotwe lise Rini, ugaleleke apa e-Qonce, waqala ukuteta ngo- mhla we 4. Igqweta le Nkosazana belingu H. Lardner-Burke, Esq. B.A., LL.B. Pakati kwamanye amanene angabaqondisi-mteto pa-mbi kwejaji abeko sipaule u-Advocate Richard Solomon, M.A.; no Advocate H. T. Tamplin, Advocate Brown, Advocate Frames, Advocate Blaine, no Advocate Ayliff. Ikumsha ibingu Mr. R. Ayliff. Kwanjengokwasemihleni ke ukubako kwalamanene ase mtetweni kubange ukuba umzi upitizele ngabantu abavela ngapandle. Amatyala ebengemaninzi, engemakulu kanjako. Izohlwayo abezinika Umgwebi sizifumene ziqata abebengafundayo abanentloko ezitambileyo. Njengokuba siyakwenza impawana ngamatyala abeko akufuneki ukuba siyenze-nde intshayelelo.

Ityala lokuqala ibilelenkwenkwana emi- nyaka ilishumi linane ubudala abati ngu Mfana, eyabulala enye edabini e-Gwiligwili. Yona igwetyelwe ekubeni itunyelwe kwindlu ese Kapa, ekufundiswa kuyo bonke abantwa-  
na abafumaneka benezimilo ezibi umnyaka onenyanga ezintandatu.

Elesibini ibilelenkabi zamadoda ezintatu nenkwenkwe, ezadunduluzisa inkabi ezimbini zomlungu abati ngu Mr. Pringle e-Nciba. Elityala latetwa yimatyi yase Cumakala kuqala. U-Santi no Jantji noTomase, nenkwenkwe u Jack bafunyenwe ngamapolisa sebesidla inyama ezindlwini zabo, ekubeni kulahleke inkomo ezimbini zika Pilingile ote yena waya kubika kumapolisa. Akulandwanga mkondo pofu. Amadoda amabini alomzi angqine ukuba inkomo ezinjalo zafika awazi kodwa ukuba zatinina abona zingasabonakali,

kodwa zona izinja sezihluta kunuka nenyama. Inkwenkwe ibanjwe ngamapolisa ekuseni ibaleka izama ukufaka inyama engxoweni. U-Santi no Jantji bati abebengababonise ukuba kwakulele amadoda kwa Pilingile mhla zabiwa ezonkomo, pofu lamadoda ikwa- ngabahlobo bawo. Bazame ukubonisa ukuba inkomo zibiwe ngo Loqani no Funda aba.

ntu ababelele kwa Pilingile, wazimela u-Funda kwapela: u-Loqani wazibulala akuba ebanjiwe. Intambo ibangene kwindawo yokuba bamnkela impahla ebiweyo besazi uku­ba ibiwe. Ijuri zifumene u-Santi no Dyantyi benetyala, indoda yesitatu nenkwenkwe be- msulwa. U-Santi utunyelwe entolongweni unyaka onenyanga ezintandatu, ze adliwe £30, kuba unazo ezake inkomo ; u-Dyantyi unyaka, ze adliwe £24 naye kuba unenkomo. Kuti ukuba lemali ayifumaueki bahlale inyanga ezintatu ngapezulu.

Ekuviweni kwelityala ingqina elingu Ngele libete asabinako ukungahleki tina. Lite xa lifungiswayo likumsha u-Mr. R. Ayliff akuti yena “ Qaulake iti, ndifung’ u-Tixo,” wati (u-Ngele)“ ndifunga u-Tixo Inkosazana!” Iizwi malibe alikahambi kakulu kule mimandla imele i-Cumakala, xa kanti kumaqaba u-Tixo lo yinto inye ne Nkosazana.

U-Daniso, yindodana yo Mxosa yase Debe, emehlo makulu nentloko inkulu, enomkita. Ibipambi komgwebi ngokubeta u- Dyani Mjekula, Imfengu yakwa Matubela e-Debe. U-Dyani ufunyanwa yile mambane etenga ikofu neswekile kwa Krowu Elukalweni. Uti akuti gqi pandle ixeshana eyishiye impahla etafileni angene seyingaseko. Bafuneke no Bobo unyana ka Krowu bangayifumani, de ati u-Bobo ngati ubone umntu eyitabata, kanti ngulo Daniso, selemnke nayo, wamfumana gama endleleni. Ati akuyi- biza impahla yake “ Uyageza Mfengundini.” Omnye ajokise abize impahla yake. U-Daniso selemgalela emtyoba ngenduku, apikele u-Dyani ukuhluta “ isonka sake semihla ngemihla.” Bade baye kwa Krowu. Apume u-Bobo alamle kungancedi luto, abuye asi- putume isivivane sake u-Daniso. Wamenza induma ezitile ezabonwa ligqira lase Dikeni abengengawo awengozi amanxeba kodwa. U-Daniso yena uti wacelwa umngeni ngu Dyani, akananto yimbi ngapaya. Ufunyenwe enetyala, wagwetyelwa unyaka ehokweni.

Ingquva abati ngu Tomsana yakwa Bulu- neli, ingeniswe emkombeni ngokubinza u-Ze- nzile ngase Zibalakisini ngemela ecaleni. Ite yona ayiyazi lonto yabona seyibanjwa, Ibe ngumsebenzike ukuteta ityala layo, ko­dwa ubungqina bo Blom ote elamla wasikwa naye ezibatyini naseminweni. no William no Harry beteta into enye baba bobungashiyi matunzi amatanda ezingqondweni zamanene abelipu lapula ityala. U-Tomsana ufunyenwe wayeke wahlaba omnye umntu ngapambili. Imtetise bukali ijaji yamfaka entolongweni inyanga zontandatu eziyakuqukunjelwa ngemivumbo emashumi matatu anantandatu.

U-Santi ubuye wangeniswa ngokuba imazi yenkomo netokazi impahla yommelwane wa­ke ontsundu. Ute yena akayazi yafunyanwa enye leyo iyimazi ezintabeni kwezinye inko­mo njengokuba yonke into xa ilahlekileyo iya kwenye impahla. Amgwebile wanikwa unya- ka ngelityala, kuba ubungqina bubonisile uku­ba akunjengokuba yena u-Santi eteta. Upume erora u-Santi.

Elika Elsie Yapi ityala linge lincinane uku- qala kwalo laya lisanda. U-Elsie ungena entanjeni ngetyala lokuxoka. Wafunga pambi ko mantyi walapa e-Qonce ukuba umfo ongu Gqibisinga wabulala ngase Nxaruni abafazi ababini nabantwana ababini ebanqumla imiqala ngezembe nyaka omnye, nokuba yena u-Elsie akubona lonto wamzuzisa uduma ebunzi, wabaleka u-Gqibisinga. Umbona esixekweni apa waselemsa ngapambili. Kufumaneke into enjengokufa kwabantu abanjalo ingaziwa mntu ngase Nxaruni apo nase matyaleni e-Monti. Ube kubuzwa amangqina ake u-Elsie wati ngabo bantu bafileyo, kodwa ufuna ukubuza lomntu ati wenzakaliswa nguye u-Gqibisinga. U-Gqibisinga wati uyise wabetwa emdudweni  
Elinye ingqina ngumlungu wabo bantu ose Free State ngoku. Akabizwanga ke. Ufunyenwe enetyala, yati i-Jaji ukufundisa abanye abafazi abaxokayo, imfaka entolongweni iminyaka emibini. U-Elsie ute emva kokuwa kwesigwebo, ufela inyaniniso. Lamatyala *ngawo mhla wokuqala.*

Kusile ngolwesi-Ne ibuye yahlala esihla lweni i-Jaji. Kumatyala angeneyo kubeko elama Jelimani amabini angakwa Qoboqobo abenetyala lokubeta ngeziqosho nangezitwe- bile ama Xosa amabini. Engene emkombeni ama Xosa ate afumana amokomelwanje abetwa ngama Jelimeni, ati esatsho ati aqale ngokuwanyatelisa ngamahashe. Omnye ku-ma Xosa ute yena ubenxilile waqabuka ngentsasa ekomnye umzi selezele zinduma. Ingqina lomlungu elingeneyo lite lona nga-ma Xosa aqalileyo ate kuma Jamani yihlani nize silwe azake awagxoga ngamatye nangeziqosho ukuze ade aze kubetwanje ngama Jelimani. Sinqumle—liyeke ezi jurini, ezifumene abobafo bangama Jelimani benetyala— banikwake inyanga zontatu, kungenjalo ba- hlaule ishumi leponti emnye. Ama Jelimeni  
ebemelwe ngu Mr. Solomon.

Lipumile elo kungene elokudlwengula. Aba  
bantu bebe bancinane bobabini, inkwenkwe yilentangana isalusa amatole, oyintombazana ulula kanye yena, oku kuhle Emgwali. Iqube yaquba ngokwayo intombazana, kwange-niswa nodade wayo oze yena wabikelwa ngu-  
msakwabo okwenzekileyo. Ibuziwe inkw- enkwe ikanyele yati yona ibivumelene nento-  
mbazana. Liyileke ejurini ibuye neliti inkwe-nkwe inetyala, nokoke ngenxa yobuncinane sesiyicelela itaru kuwe Mhle. Hayike iselisuke yanikwa ukuba ike yolulwe umhlana ipiwe imivinjana emashumi mabini.

Lipumile elo kungene elomlungu wase Bolo owadubula umfazi otile u-Sarah ngegama. Ingene lentokazi, kungene umntu ongati akanantloko ilungileyo, ukuzipata kwake njengomfazi pakati kwamadoda, kube zintlo-ni kanye.—Ite lentokazi lomlungu u-Peters wagaleleka ngamhla utile emzini wam eza kucela intombi yam ukuba imhlambele ingubo zake woyinika itiki. Ke yona ayivuma- nga. Epumile umlungu uye wazeka umpu endlwini yake kwavakala isitonga, ndakut’ ukubeka ndeva ukuba ndenzakele. Ndiyeke

emapoliseni kwaoko azake wona ambamba. Ingene intombi, yenjekwanjalo ukuxela ngo- kwazi kwayo. Engene awomlungu amangqi­na axele ukuba intombazana iyaxoka ibinge- ko yona ngeloxa lesitonga ibiye emanzini, ekubenike ebetshilo nomlungu ikonxwa ngokwake ; ute kananjalo umbanjwa yena ube-

kupa isikoti kodwa elungiselela ukuhlamba umpu. Ijuri imfumeno lakuba liposwe kuyo engenatyala. Nakuti bapulapuli noko abu- bangako ubungqina bokuba umlungu okwe- nene ubedubula umfazi lowo, kuba ngapa­mbili akuvali nendawo abaka baxabana nga­yo bombini.

Ityala Lonondala owabaleka nentombi yo- mlungu e-Kubusi lingene. Igama Lonondala ngu John Peters. Leli lona kutiwa ngabanwele ziyi pepile. Indoda ite ayinatyala into eyayiyenza kukukwelelisa intombazana leyo iminyaka ilishumi linane iyisa kumawolume wayo, ngenxa yokupatwa kakubi ngabazali bayo. Oku intombazana ikukanyele yati bate bakuba sematyolweni Unondala wenza akutandayo esiti uyakuyibulala ukuba ayivumi. Ufunyenwe enetyala umfo lowo ngokumtabata umntwana ngapandle kwemvume yabazali, wagwetyelwa unyaka one­nyanga zontandatu esebenza nzima.

U-Pudini, no Yekelo no Yima ababebe inkomo zika Mr. Christian kwa Lose kwa Hleke bangeniswe ebokisini. Amadoda okuqala omabini alivumile ityala. U-Yima ute akanatyala no Mr. Lardner-Burke, ute akanabungqina bomeleleyo ngaye. Ijaji ibagwebele ukuba bahlaulwe u-Mr. Christian £30 babe sehokweni unyaka, bahlaule u-Rulumeni £10 emnye, xa ingapumiyo intlaulo inya­nga zontandatu ngapezulu.

Ityala lika Maqasholo, no Nolentyi umfazi wake omnci ababulala umfazi omkulu ka Maqasholo e-Mkwinti pesheya kwe Nciba li- ngenisiwe u-Maqasholo ucele ukuba limiswe zeliviwe yi jaji ezayo. Ute igqweta lake akaliboni u-Mr. Andrew Gontshi awalinika ixabiso lenkomo elikwi £36 ukuba limtetelele. Esisicelo usinikiwe, kuba ityala lake be- selikauleziselwe le jaji, ukuma kwalo belilele jaji ezayo.

Limbi ityala lipike ngenkomo zika Mabope wase Gwiligwili ezahlutwa ngu De Beer, kuba kwakuhlala inkomo zika Baliwe kuye, wabeke u-Deberi ezifunela isizi, kute kanti selazitabata u-Baliwe inkomo zake ku Mabope, basebetabata ezika Mabope besiti benza iyelenqe no Baliwe. Imantyi u-Mr. John Verity ugwebele u-Deberi, wabena u- Mabope. Ijaji ite akuko zinyaniso zazanele ukuba imantyi igwebele u-Deberi. Yagwe- bela u-Mabope yona kwakunye nendleko.

Imfazwe Emantla E-Africa.

UKUBULAWA KUKA GORDON PASHER.

Olucingo luvele E-London, ngo Febru­ary 25, 1885. I-Khartoum yawela ezandleni zentshaba ngolwama 26 ku Jan. U Sir Charles Wilson owayesinga kona ngo stemele evela e-Gubat, waya wafika ngolwa 28 ku January, wafika lomzi sewusezandleni zentshaba. Wajika uku- buya ebunzimeni ecunuty we nzima kanye zintshaba eludinini lomlambo. Ostemele abo wayenabo bafika baqekeka akuba kwingxangxasi abati yi Shabluku Cataract, basinda bonke kodw'a bona ababekubo bapumela esiqitaneni kona apo, apoke bakona.

Owayezibonela ngamehlo ake uti intsha- ba zagaleleka ngesifingo e-Khartoum ngolwama 25 ku January, atsho ati u-General Gordon, wadutyulwa xa wayesiya kwindawo awayekuyo omnye umpatiswa. Iqela lika General Earle lati ngow'e 10 ku February langenela utshaba kumzi oyi Kerbekan lwagqogqa inqaba eyayi- nqatyisiwe kanye. Kuteke emva kolulo olukulu kunene olugqibe iyure zone ibambene ngazo, bamkahlela u-General Earle obepete lompi. Akuba ewile indawo yake itatyatwe ngu Colonel Bracken- bury. U-Sir Herberet Stewart yena ufele e-Gakdul ngolwe 16 ku February, ebula- wa ngamanxeba awawafumana mhla ngeduli lase Metammeh.

U-Mr. Gladstone wenze ingxelo e-Pa- lamente yohlobo aza kuquba ngalo u-Ru- lamente wa Pesheya, okokuba izaku shiywa yona i-Soudan ngokwesigqibo sangapambili; kodwa ke kona kugqitywe kwelokuba iye ihlutwe i-Khartoum ezandleni ze Mahdi. iyakwenjenje ukuhamba kwemikosi: u-Colonel Brackenbury uya kuke asingise e-Abu Hamed, abugqibe kona ubusika, u-Lord Wolseley woka ahlale e-Korti. Yonke ke impi iyakusuka kunye ukuya kungenela i-Berber ne Khartoum Entlokohlaza. U-Sir Gerald Graham umiselwe ukuba apate iqela lemikesi eya kupuma e-Suakini iye e-Ber- ber eya kuba kumadoda angamawaka osibozo.

Ezababaleli.

INTLANGANISO E-CALA.

Nkosi.—Kaundincede undifakele lomi- gcana kwelopepa lako lidumileyo lama­nene, ngendawro yokuba kwafika inene elitile emzini wam eligama lingu Nqose, zada intsuku zambini, koko belimana lifika ndingeko. Ladake lancama lakuba lingandifumani lemnka. Azake amado­da atuma amanene amabini ukuza kwazi- sa ukuba intlanganiso iko. Ndazake ekubeni kuzokutetwa lonto ndamemake amadoda okuba aye kuyo lontlanganiso. Sifikileke siboniswe umhlaba wase Mnxi nowase Cala osikiweyo ote wawagqiba onke amatafa ase Cala nowase *Mnxi,-—*ngo- kunqumla inteto kude kwango (4 o’clock p.m.) kuxoxwe ngenye elandelayo imini. Kwada kwabizwa umantyi kweloxesha lika 4 o'clock; kuteke kwelotuba lika 4 kusisa ku 5, yasuka yonke intlanganiso yabumbana, ngenxa yokuba kwakuxelwa iziroro ku mantyi. Isiroro esinamandla kukuti u-Rulumeni makasinike lomhla- ba we Cala no Mnxi, kuba sesiwumi kade, Kuba u-Rulumeni besihlala simbalela kade ukuba lomhlaba ubengowetu, kwa- bonakala ukuba into endiyifumanayo kubonakala ukuba nalamda wenziwa yi Komityi ufuna ukufa ; ngelizwi elinye uma­ntyi wetu wati uyakusisela lomhlaba ku Rulumeni. Yasuka yapela intlanganiso basuka bona aba Tembu bazicaza zonke iziroro zabo. Imantyi ebekekileyo yetu yati yakuva iziroro zetu yabulela kakulu ngoxolo. Lazaliseka ilizwi endilitetileyo lokuba abantu bateta bonke. Ngomhla olandelayo; yaba ncinane kanye yapela ngendlela emfutshane kanye—andiciko mandiyeke apa,—njalo-njalo.

Ndim Mankayi Rengqe.

Bumbana,

27th February 1885.

E-Kapa.

(IVELA KUMBALELI WETU ONQOZAYO).

February 16, 1885.

Inteto ka Mr. Makiwane esand’ ukubona- kala kwi “ *Mvo ”* apa itakazelelwe kunene ekufundweni kwayo. Ikangelelwe kanye ukuba yinteto ebalwe kakuhle ; yabe kana­njalo iyinteto ebalwe ngo Ntsundu ofundiswe e-Lovedale kwapela, yati naleyo indawo yayenza yanencasa ngokunye, yaba nencasa ngakambi kwabo abake bayifunda inteto ka Dr. Stewart enge Linga Lemfundo yaba Ntsu­ndu. Ndingati ngokumayelana nenteto ye *“ Sigidimi ”* ngokumayelana nalenteto ka Mr. Makiwane, inteto yaso ivakele inesikwa yayinteto kanye yomoya ombi wekwele, kangangokuba yeyokusuka incunyelwe kudlulwe kupela, ukude senze inteto yokugxeka enjengale, ize ide ivunyelwe noko ukuba ibonakale ivela kumzi waba Fundisi, isingiswa ku Mfundisi Ontsundu, ofunde kanga ngokuba akazanga wabako onjalo kususela emva kwexesha likamfi u-Tiyo Soga. Kwaye kunganqweneleki nokuba kude kwisishicilelo sase Lovedale kuhanjwe ku- vakaliswa ukuba kuko nto yonakeleyo kona, umhlaumbi kulamzi obuke wati pambi kwaleminyaka mitandatu idluleyo wayintloko apa South Africa, ngoku ku­ko ukupola komanyano lobukristo. Incwadi eyabalwa ngu Dr. Stewart eyabiwa ngamawaka, ukwabelwa abantu kulomboniso udlulileyo wawulapa, akubanga kade ingatanga isivelise isiqamo edubule sona, njengoko wobona kulengxelo ilandelayo. E-Rondebosch kwaka kwako Intlanganiso yabafundisi, ekwakuko kuyo i-Bishop yase Kapa neyase Pretoria. Leke yase Pretoria ngu­mfo omsebenzi ungapumelelanga, oteke xa wayeteta wecuku kwindawo ate akuyicukumisa waselesuka omnye umfundisi, pofu engazi nento le ngelilizwe, nangomse- benzi welizwe kukuncinane ukwazi, uvakele noko esiti:—“ Imfundiso yokufundisa umntu “ ontsundu yimposiso kanye, kuba endaweni “ yokuvelisa okulungileyo kuvelisa inkohla- “kalo, yinto le ede emva kweminyaka emi- u ninzi yamalinga, yatshiwo nangumzi wase “ Lovedale, emanditi ukunyanisisa amazwi “ am, kanizibonele nani kwincwadi ka Dr. “ Stewart ekutiwa “ Lilinga kwimfundo yabantsundu.” Usuke u-Mr. R. M. Ross wati ukuyipendula londawo, u-Dr. Stewart uvisiswa gwenxa, yena into ateta yona yeyokuba imfundo epakamileyo yozi Greek nozi Latin yimfundo ede yabagqita abantsundu, yaye eyona nto efunekayo kwaba ntsundu belili­zwe iyimikwa yenkutalo, leke bangayinabeleyo. U-Mr. Ross wenza konke awayenokukwenza ukuyihlambulula lendawo, ekufuneka kuko into emayenziwe ngokungapezulu, ukuze lude Imqumnke oluluvo lunje lubangelwe yilencwadi ka Dr. Stewart, endobuya ndenze izwi ngayo, kuba ibonakala kwabo bazana naba Fundisi, kwanaba ntsundu ukuba iyakuti endaweni yokuvelisa ukulunga isuke ilahlekise isininzi.

*“Imvo"* iyatyapa ukuka ide ikankatane nayo lendawo yotywala. Imfuneko ekoyo yokuba utywala mabungatengiswa kanye kwaba ntsundu izibonakalise kanye Kulaulo lwase Mangesini e-New Guinea, apo kungeko nto inxilisayo itengiswayo kongumntu welozwe, emazantsi aso esosiqiti sikulu sihle kunene esaba sesa Mangesi ku November odluleyo. Esisigqibo sawiswa kwinkosi nabantu bazo, mhla babehlanganisene, ngomhla wokuxonywa kwe flag, yokuba namhla belu- nge e-Mangesini. Yaye kananjalo iyindawo enkulu eboniswa ngu General Warren yoku­ba engavumele kuba kutengiswe nto ibu- tywala eminqubeni yake ekwela Bahlambeli. Abantsundu ngebesiti bona ngokwabo balo- meleze Iqela labapete umcimbi wokuvumela intengiso yotywala.

U-Mr. De Wet Umpatiswa-Micimbi yaba Ntsundu ungelocala lenu. Lendoda ilimele kakuhle kanye icala laba ntsundu, ubakatalele kanye abantu ababekwe pantsi kwake, wahla waziqelanisa kanye nomsebenzi awupeteyo. Kuzo zonke izenzo zake yindoda elilunga, ekolekileyo nengafuni kwenza ngo­kuba ikolis’ obani.

Abalimi na Barwebi.

E-MARKENI.

E-QONCE (March 7.) Ibotolo, 1/2 to 3/1 ngeponti

Itapile, 5/ to 10/3 ngenxowa

Ihabile, 2/7 to 4/3 ngekulu

Irasi, 8/3 to 8/10 ngekulu

Inkuku, 10d to 1/ inye

Umgubo, 15/3 to 18/3 ngekulu.

Imbotyi, 12/6 to 16/6 ngekulu

Ibran, 5/ to 6/9 ngenxowa

Inkuni, 5/ to 20/ ngeflara

E-BAYI (March 7-)

Imbotyi, 11/ ngekulu

Irasi, 8/9 ngekulu

Ibran, 9/6 ngenxowa

Ibotolo entsha, 3/ to 3/9 ngeponti

Ihabile, 3/6 to 6/9 ngekulu

Umgubo, 12/ ngekulu

Umbona, 12/6 ngekulu

Itapile, 5/ to 13/ ngekulu

Amaqanda, 1/9 to 2/3 ngedazini

Inkuni, 20/ to 50/ ngeflara

E-MONTI (March 7) Amaqanda, 1/10 ngedazini

Ibotolo, 2/6 to 3/ ngeponti

Ibran, 6/ ngenxowa

Imbotyi, 20/ ngenxowa

Itapile, 10/ to 12/ ngenxowa

Umbona, 13/6 ngekulu

Inkuni, 5/ to 15/ ngeflara

E-BOFOLO (March 6) Amaqanda, 1/ to 1/6 ngedazini

Inkuni, 8/ to 10/6 ngeflara

Inkuku, 7d to 1/ inye

Ihabile, 3/6 to 4/ ngekulu

E-RINI (March 6»)

Ibotolo, 3/3 to 3/5 ngeponti

Irasi, 13/3 to 15/ ngenxowa

Ibran, 5/ ngenxowa

Amaqanda, 1/3| to 1/6 ngedazini Inkuku,1/6 inye

Ihabile, 3/6 to 4/7 ngekulu

Ikalika, 1/6 ngenxowa

Umgubo, 18/ to 24/ ngenxowa

Umbona, 27/ ngenxowa

Itapile, 7/ ngenxowa

Inkuni, 9/ to 15/ ngeflara

Impawana.

Fan’ ukuba ziveki ezintatu ezigqitileyo ate wapuma u-Ngcongolo (Rev. James Read) ebufundisini ngenxa yobudala. Endaweni yake ama Lawu ase Katala acele unyana wake obese Mnyameni u- Rev. J. P. F. Read. U-Ngcongolo omku­lu ubengumfundisi welibandla iminyaka emashumi mahlanu anantatu epuma namhlanje nje, naye wayengena endaweni kayise u-Ngcongolo omkulu. Lomaneli mncinane uzakuba ngumfundisi wesizukulwana sesitatu so Ngcongolo. Elixego lipumileyo libavelele ngento ezininzi, ezentlalo yobubom, nezobom bapakade, abantu balo. Eangamana lingake libe nexesha lipilile libonisa unyana eyona ndlela ipelele ekubeni ama Ngcongolo abe zinceke ku Malawu nakwabo bami pakati kwawo.

Umbaleli ose Ntlambe usitumela lama- nqakwana:—

Umanzabomvu uyatyikitya kwa Gcaleka, Willowvale District, Transkei, kweso- sizwe sekufe 59 inkomo, asilazi iqinga laso eso sifo, kuba sisifo sase Mbo, bati Ngumbendeni ukusihombisa. Mna nditi singapezulu kwemofu, okwaso kukodwa. Kwa Rev. Waters 3. Tapu e-Gcuwa iqale nge 29 January 1885. Asikuko nokuba kubi kuti apa ukubuya si- tenge. Ingqakaqa ivukile e-Mbulu District. Yaqala e-Tsojana, wenza ngako *konke* anako u-Mr. N. O. Thompson ima­ntyi yakona, sada sati iyapela. Kwalekile ngo January lo ugqitileyo qapu e-Gcibala, kusafe mnye umntu. Ngati isalinga ukutintela imantyi ngakwezantango. E-Willowvale District kuko indoda egwetywe yinkulu yemantyi yagwetyelwa ukuxonywa, ngokusuka ibulale enye indoda engu Tshofela, umbulali ngu Chermas. U-Chermas weza emzini *ka* Tshofela epete umpu ngokuhlwa Wavela emnyango akombona kakuhle, wati ngenxa yokumngxamela kanti selevele kakulu, yambona inja, wabaleka. Wapuma umninimzi, wambona umntu wamlandela, wahlala pantsi omnye walunga weza selelunge kade, wati akuba kufupi wadubula watsho esifubeni, wafa kwaoko. Kwangobobusuku wabanjwa. Ude wagwetywa engalivumi ityala lake, walivuma akuba selegwetyiwe yinkulu yema­ntyi ; uti umbulele ngokuba etakata. Abateti balo naba Captain Blyth, T. A. King, R. M., Butterworth and Willovale.

E-Genadendal, ngase Caledon, ngo Mgqibelo otile kwabonwa i-Lawana eli- minyaka iseshumini eline sine ubudala u-Frederick: Pontak: ngegama, ngetyala elileli. Yena u-Frederick: lowo nenye inkewana eseshumini elinesitatu ubudala babeye kucola-cola inkuni ngasemlanjeni lo uyi Zonderend. Kute xa bebesebegqiba ukucola-cola yati enye intwana leyo ngokudlala, yanga iza kucapula kwezo zika Frederick inkuni, ateke akwala nazo yamti tshizi ngehlamvu. Kute ukujika kuka Frederick waseleyeka dyumfu ngenqindi ebusweni, watshoke yaya yafumba yeqwi yafa isiduli enye intwana leyo. U-Frederick urole isitshetshe engxoweni wayisika amanxeba ebusweni ebuya eyikanda nasentloko, ateke akuba enjenjalo wayikulula ingubo zayo wazisnicilela ngenkuni, wayiqengqela emanzini. Ute akuba ekufezileo oko waqubula inkuni za- ke wagoduka ngapandle kokuzidinisa umzimba. Emva koko umzimba lowo ubonwa udada emanzini, Awamana kusi- tiwa mayibe utshone ebedada, kuteke kodwa akuba u-Mr. Hettasch u-Mongameli wesikolo e-Genadendal apo, ebuzisile hayi yeza lonkewana yalivuma ityala layo ngokwalenteto ingasentl’ apa; yaqukumbela ngeliti ewe iyazi ukuba yenze isonokazi esikulu, kodwake u-Msindisi wayo woyixolela konke.

Ngo Mgqibelo weveki engapaya kwale idluleyo, apa kwenzeke into engadli nga- kufumana ihle. Kwifam ka Mr. J. J. Irvine i-Qeya ebeliqeshwe kona libaleke nentombi yomlungu. Lentombi abazali bayo noko ngabantu abate putu, apo bakona bakulamzi ka Mr. Irvine use Kubusi; yaye kunjalonje isencinane nokubancinane ikwiminyaka ekwishumi elinane ubudala bayo. indoda leyo yona ngumntu oselenendlu, ashiya yona njengo- kuba egcagcile nje namhla. Asate za ke amapolisa ukuputuma lomntwana umnke nesosilo.

U-Dr. Richards, i-Bishop yase Rini yebandla lase Roma, kwincwadi ayibalele e-America, wenjenje ukuteta ngenqubo yelobandla lase Roma kwelilizwe :— ‘Abafundisi behlelo lama Jesuit baya- wutwabulula ngokubanzi kanye umsebe- nzi pakati kwaba ntsundu kwelilizwe, sina 200,000 ababantu, abapantse bonke ukuba ngabaginwa. Oludatyana loba nokunika amanakani omsebenzi emasibe siyawuquba kwelilizwe. Kwa- kamsinya sesihlalele ukumisa izikolo ezibini, nezitatu, zentombi ezingayi- kwenda. Kwezike soti esinye sibe sesentombi ezintsundu. Woti ungekapeli lonyaka babe abafundisi belihlelo letu benabaqeqeshwa abaku 90, abaya Kuvula iziKolo Kwaba ntsundu. Lomsebenzi ndiwubuka Kanye—ngumsebenzi obaluleKilevo Kanye.”

Lemida siyifumana kwinene lase Tyu- me:—Nantsi into engummangaliso eyatetwa ngu Mr. James Francis oyi Field Cornet yalapa e-Tyume, yati ukuba aba­ntu abamnyama bayangena kwi voti iya- kupuma ebu Field Cornetini yafunga pa­mbi kwabantu abamagama angenileyo, asazi nokuba lilanga eselibangele ukuba abe usasibambile esisikolobo, ezisheleni zisixenxe ezine sikisipeni, kungakubi ukuba ilanga liyakubalela nabamhlope. Wati ukufunga, I am sure akuko namnye umntu omnyama oyakungena,—le- nteto uze uyifake nangesi Ngesi—Wo- HLANGA.

Ikaba elaka lase Lovedale loba alikayilibali intlanganiso apa yododana kutiwa yi *Love­dale Literary Society.* Umhlobo wetu ose Lovedale usitumele amagama ododana oluya kupata imicimbi yentlanganiso ngale seshoni iqalileyo. Ami ngolu- hlobo :—*Umhlali-ngapambili (Chairman)* — Mr. Edward A. Fox; *Unobala (Secretary)* Mr. J. Knox Bokwe ; *Unobala Oncedayo okwa ngumgcini-ndyebo (Vice-Se- cretary Treasurer)* Mr. Solomon Govo; *Abagquguli (Committee)* Messrs. W. Dewey, George Jojo, Jas. Muirhead, Solomon Matolo. Siyinqwenelela intlanganiso ixesha elimnandi.